b'\n_START_ARTICLE_\nTatjana Kossintseva\n_START_PARAGRAPH_\nTatjana Anatoljevna Kossintseva (vene keeles \xd0\xa2\xd0\xb0\xd1\x82\xd1\x8c\xd1\x8f\xd0\xbd\xd0\xb0 \xd0\x90\xd0\xbd\xd0\xb0\xd1\x82\xd0\xbe\xd0\xbb\xd1\x8c\xd0\xb5\xd0\xb2\xd0\xbd\xd0\xb0 \xd0\x9a\xd0\xbe\xd1\x81\xd0\xb8\xd0\xbd\xd1\x86\xd0\xb5\xd0\xb2\xd0\xb0; s\xc3\xbcndinud 11. aprillil 1986 Arhangelskis) on vene maletaja, rahvusvaheline suurmeister (2009)._NEWLINE_Kossintseva on suurmeistri Nade\xc5\xbeda Kossintseva \xc3\xb5de. _NEWLINE_Ta tuli kahel korral Euroopa naiste malemeistriks (2007, 2009). Lisaks kahele kuldmedalile v\xc3\xb5itis ta Euroopa meistriv\xc3\xb5istlustelt kaks h\xc3\xb5bemedalit (2012, 2014) ja \xc3\xbche pronksmedali (2003)._NEWLINE_Kossintseva esines korduvalt naiste maailmameistriv\xc3\xb5istlustel, kuid kaheksandikfinaalist kaugemale ta ei j\xc3\xb5udnud._NEWLINE_Ta sai FIDE-lt 2001. aastal naiste rahvusvahelise meistri, 2001. aastal naiste suurmeistri, 2004. aastal rahvusvahelise meistri ja 2009. aastal rahvusvahelise suurmeistri nimetuse.'